Prosječna neto plaća zaposlenih u trgovinama dm-a čak 10.800 kuna

Lanac drogerija dm ostvario je u protekloj poslovnoj godini u Hrvatskoj 2,36 milijardi kuna prometa uz rast od oko 4,5 posto, izvijestili su iz tvrtke.

Oni poslovnu godinu računaju od 1. listopada do 30 rujna. Vodeći su maloprodajni lanac u segmentu drogerija.

Uz prosječnu neto plaću u prodavaonicama od oko 10. 800 kuna, tijekom protekle poslovne godine dm je svojim djelatnicima omogućio sudjelovanje u 128 dana edukacija, istaknuli su iz kompanije.

U osvrtu na 25 godina poslovanja, članovi Uprave naveli su da je dm u tom razdoblju u razvoj poslovanja investirao više od milijardu kuna, a sponzorstvima i donacijama u zajednicu uložio više od 62,5 milijuna kuna

Danas dm posluje u 164 prodavaonice u 61 gradu, zapošljava oko 1680 ljudi te je prva i jedina drogerija u Hrvatskoj s online shopom. U poslovnoj godini 2021./2022. dm planira uložiti 73 milijuna kuna u razvoj prodajne mreže, asortimana i dm online shopa, otkrivaju iz uprave.

Objava Prosječna neto plaća zaposlenih u trgovinama dm-a čak 10.800 kuna pojavila se prvi puta na Danica.hr.